Stațiunea Mamaia, cunoscută drept „Perla Litoralului”, este una dintre cele mai apreciate destinații turistice de pe litoralul românesc al Mării Negre. Situată în nordul litoralului, în apropiere de orașul Constanța, Mamaia atrage anual milioane de turiști dornici să se bucure de plaje frumoase, atmosferă vibrantă și o gamă variată de activități recreative și de divertisment. Din păcate însă, prețurile sunt destul de piperate. ât a plătit un turist pe o porție de hamsii cu usturoi, de 1 Mai?
Una dintre cele mai mari atracții ale stațiunii Mamaia sunt plajele sale nisipoase și apele limpezi ale Mării Negre. Plajele lungi și late sunt ideale pentru relaxare, soare și înot, iar nisipul fin și curat creează un decor perfect pentru recreere. Stațiunea este bine cunoscută pentru atmosfera sa cosmopolită și pentru prezența unor facilități moderne, cum ar fi șezlongurile, umbrelele și beach-barurile.
De 1 Mai, celebra stațiune a prins viață din nou, când turiștii au luat cu asalt promenada din Mamaia și localurile de la malul Mării Negre. Un român venit în vacanță a dezvăluit pe rețelele sociale cât l-a costat o porție de 200 de grame de hamsii cu sos de usturoi. Ei bine, a scos din buzunar 50 de lei!
De asemenea, există feluri de mâncare mult mai scumpe. Spre exemplu, o porție de 550 de grame de Fritto Misto cu sos Calypso și usturoi costă 92 de lei, iar o porție de 350 de grame de fish&chips cu sos de usturoi costă 66 de lei.
Iubitorii de fructe de mare au avut la dispoziție preparate speciale, o porție de 250 de grame de creveți pane cu sos Calypso având prețul de 69 de lei. În schimb, o porție de 250 de grame de creveți torpedo cu sos Calypso se vinde la prețul de 52 de lei, calamarul pane cu sos de usturoi costă 44 de lei, în timp ce porția de 250 de grame de midii pane cu sos Calypso costă 44 de lei.